ai4bharat/Pralekha huggingface dataset:
गृह मंत्रालय
सर्व राज्ये आणि केंद्रशासित प्रदेशांतील कारागृह प्रमुखांची 7 वी राष्ट्रीय परिषद
पोलीस संशोधन आणि विकास मंडळ, महिपालपूर, नवी दिल्ली
नवी दिल्ली, 7 ऑक्टोबर 2021
केंद्रीय गृह व्यवहार राज्यमंत्री अजय कुमार मिश्रा यांच्या हस्ते आज नवी दिल्ली येथे देशातील सर्व राज्ये आणि केंद्रशासित प्रदेशातील कारागृह प्रमुखांच्या दोन दिवसीय 7 व्या राष्ट्रीय परिषदेचे उद्घाटन झाले. आपल्या उद्घाटनपर भाषणात केंद्रीय गृह व्यवहार राज्यमंत्र्यांनी खालील मुद्यांवर भर दिला:
- 25 राज्ये आणि 4 केंद्रशासित प्रदेशांचे 75 ज्येष्ठ कारागृह अधिकारी उपस्थित असलेली ही परिषद म्हणजे मुद्यांवर विस्तृत चर्चा करून विस्तारित दृष्टीकोन आणि रुंदावलेल्या स्वीकारार्हतेबाबत धोरण निश्चित करण्यासाठीचा योग्य मंच आहे.
- तुरुंगातील कैद्यांना सुरक्षित वातावरण मिळवून देणे हे त्यांना समाजाच्या मुख्य प्रवाहात सामावून घेण्याच्या कार्यातील प्रमुख आव्हान आहे.
- तुरुंगात राहणाऱ्या लोकांना प्रशिक्षण देऊन त्यांचा कौशल्य विकास करण्यासाठीच्या तसेच तुरुंगातून बाहेर पडल्यानंतर त्या लोकांची काळजी घेण्यासाठीच्या तरतुदी कारागृह व्यवस्थेत असल्या पाहिजेत.
- ई-तुरुंग ही संकल्पना वेळेची बचत करते आणि पुढे न्यायालयांशी जोडले जाण्याची प्रक्रिया सोपी करते. ई-तुरुंग संकल्पनेचा आणखी एक महत्त्वाचा पैलू म्हणजे ई-मुलाखत, या संकल्पनेने तुरुंगातील कैद्यांना त्यांच्या कुटुंबाशी संपर्क साधण्याची प्रक्रिया सोपी केली आहे
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
रेल्वे मंत्रालय
भारतीय रेल्वेने 2023 च्या पहिल्या दोन तिमाहीत 758.20 मेट्रिक टन मालवाहतूक केली
नवी दिल्ली, 3 ऑक्टोबर 2023
भारतीय रेल्वेने एकत्रित आधारावर एप्रिल-सप्टेंबर 2023 या कालावधीत मागच्या वर्षीच्या तुलनेत सुमारे 21.52 मेट्रिक टनाची वृध्दी नोंदवत 758.20 मेट्रिक टन मालवाहतूक केली आहे. मागच्या वर्षी याच कालावधीत रेल्वेने सुमारे 736.68 मेट्रिक टन मालवाहतूक केली होती. रेल्वेने गेल्या वर्षीच्या 78991 कोटी रुपयांच्या तुलनेत सुमारे 2706 कोटी रुपयांची वृध्दी नोंदवत सुमारे 81697 कोटी रुपयांची कमाई केली आहे.
“हंग्री फॉर कार्गो” या मंत्राला अनुसरून, भारतीय रेल्वेने व्यवसाय करणे सुलभ बनवण्यासाठी तसेच स्पर्धात्मक किमतीत सेवा वितरण करण्यासाठी सतत प्रयत्न केले आहेत. ग्राहक केंद्रित दृष्टीकोन आणि सुलभ व्यावसायिक धोरण बनवण्यासाठी कार्यरत व्यवसाय विकास केंद्रांच्या कार्यामुळे रेल्वेला हे महत्त्वपूर्ण यश प्राप्त झाले आहे.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 22
कंपनी व्यवहार मंत्रालय
केंद्रीय अर्थ आणि कॉर्पोरेट व्यवहार मंत्रालयाच्या स्वातंत्र्याच्या अमृतमहोत्सवानिमित्त सुरु असलेल्या आयकॉनिक वीकचा भाग म्हणून, आयआयसीएच्या “ईएसजी-सीएसजी मधील सर्वोत्तम पद्धतींविषयीच्या प्रदर्शनाचे’ राव इंद्रजित सिंह यांच्या हस्ते उद्या उद्घाटन
स्वातंत्र्याच्या अमृत महोत्सवाचे औचित्य साधून, केंद्रीय अर्थ आणि कॉर्पोरेट व्यवहार मंत्रालय सध्या आयकॉनिक वीक साजरा करत आहे. याचाच भाग म्हणून, भारतीय कॉर्पोरेट व्यवहार संस्था आयआयसीए तर्फे, स्वतंत्र भारताचा इतिहास, इथल्या नागरिकांचा देदीप्यमान इतिहास, त्यांची विविधांगी संस्कृती ह्या सगळ्याची महती सांगणारे विविध कार्यक्रम आयोजित केले जाणार आहेत.
केंद्रीय कॉर्पोरेट व्यवहार मंत्री राव इंद्रजित सिंह ह्या कार्यक्रमाचे मुख्य अतिथी असतील, तर, विभागाचे सचिव राजेश वर्मा ह्या कार्यक्रमाच्या अध्यक्षस्थानी असतील.
आझादी का अमृत महोत्सवाचा भाग म्हणून, आयआयसीए ‘ईएसजी-सीएसजी मधील सर्वोत्तम पद्धतींचे प्रदर्शन’ आयोजित केले आहे. नीती आयोग, सार्वजनिक आस्थापना आणि युनिसेफच्या सहकार्याने हे प्रदर्शन भरवले जाणार असून, यात उत्तम/प्रभावी सीएसआर असलेल्या देशभरातील नामवंत संस्था सहभागी होणार असून त्यांच्याकडून वापरल्या जाणाऱ्या सर्वोत्तम पद्धती ते प्रदर्शनात सांगतील. ह्या प्रदर्शनातून, ईएसजी/सीएसआर मधील हितसंबंधीयांना ह्या क्षेत्रातील ताज्या घडामोडी आणि पद्धतींचे आदानप्रदान करण्याची संधी मिळेल. यातील वैशिष्ट्यपूर्ण केस स्टडीज नंतर पुस्तकातून/संकलनातून प्रकाशित केले जाईल.
आयआयसीए ने खालील विषयांवर तीन चर्चासत्रे देखील आयोजित केली आहेत :
- ईएसजी अधिक मजबूत करण्यासाठी प्रभावी सीएसआर
- वित्तीय समावेशन आणि महिलांसाठीची साक्षरता
- कॉर्पोरेट प्रशासन: भारतासाठी उन्नत दूरदृष्टी
ह्या चर्चासत्रात उद्योग/ कॉर्पोरेट क्षेत्र तसेच शिक्षणक्षेत्रातील नामवंत वक्ते सहभागी होतील.
सविस्तर कार्यक्रम बघण्यासाठी इथे क्लिक करा: PROGRAMME.
आयआयसीए बद्दल
कॉर्पोरेट व्यवहार मंत्रालयाच्या अंतर्गत कार्यरत असलेल्या इंडिया इन्स्टिट्यूट ऑफ कॉर्पोरेट अफेअर्स  ची स्थापना, भारतीय व्यावसायिक वातावरणात संशोधन, क्षमताबांधणी आणि प्रोत्साहन अशा प्रयत्नांद्वारे वैचारिक नेतृत्वाला पुढे नेण्यासाठी एक ‘थिंक टँक’ म्हणून करण्यात आली आहे. ही संस्था, कॉर्पोरेट व्यवहारांशी संबंधित सर्व प्रश्न, त्यांचे प्रशासन, नियामक, धोरण, संरचनात्मक मुद्दे यावर परिणाम होतो, अशा सर्व समस्यांसाठी एक समग्र धोरणात्मक दृष्टीकोन प्रदान करते.
पंतप्रधान कार्यालय
पंतप्रधानांनी देशवासियांना दिल्या दिवाळीच्या शुभेच्छा
पंतप्रधान नरेंद्र मोदी यांनी देशवासियांना दिवाळी निमित्त शुभेच्छा दिल्या आहेत. त्यांनी दिव्यांचा हा उत्सव प्रत्येकाच्या जीवनात आनंद आणि उत्तम आरोग्य घेऊन येवो, अशी सदिच्छाही व्यक्त केली आहे.
पंतप्रधानांनी ट्विट संदेशात म्हटले आहे की, मी सर्वांना दिवाळीच्या शुभेच्छा देतो. दिवाळी ही प्रकाश आणि तेजाशी संबंधित आहे. ही शुभ दीपावली आपल्या जीवनातील आनंद आणि कल्याणाची भावना वृद्धिंगत करू दे. ही दिवाळी तुमचे कुटुंबीय आणि मित्रपरिवारासोबत मोठ्या आनंदाने साजरी होऊ दे अशा मी कामना करतो.
दीपावलीसाठी आपल्या सर्वांना शुभेच्छा. प्रकाशाचे हे पर्व प्रत्येकाच्या जीवनात आनंद आणि उत्तम आरोग्य घेऊन येवो.
संरक्षण मंत्रालय
संरक्षण क्षेत्रातील आयडेक्स  अत्याधुनिक उपलब्धीची माहिती देणारी संरक्षण संशोधन परिषद उद्या होणार
संरक्षण मंत्री राजनाथ सिंह मुख्य अतिथी
नवी दिल्ली, 10 नोव्हेंबर 2019
संरक्षण क्षेत्रातील संशोधन विभाग आयडेक्सच्या उपलब्धीची माहिती सांगण्यासाठी संरक्षण मंत्रालयाने उद्या नवी दिल्लीत 'डिफ-कनेक्ट' हे प्रदर्शन आयोजित केले आहे. संरक्षण क्षेत्रातील नवनवीन संशोधने जगासमोर आणून संरक्षण क्षेत्रात येऊ घातलेल्या उद्योजकांना आकर्षित करण्याच्या दृष्टीने या प्रदर्शनाचा उपयोग होऊ शकेल. संरक्षण मंत्री राजनाथ सिंह या कार्यक्रमाचे मुख्य अतिथी असतील.
आयडेक्स म्हणजे 'संरक्षण उत्कृष्टतेसाठीची संशोधने' या अंतर्गत येणारे सर्व उपक्रम आणि हितसंबंधी गट म्हणजे संरक्षण मंत्रालय, आयडेक्स मधील स्टार्ट अप कंपन्या, संरक्षण संशोधन संस्था, लष्कराचे तीन विभाग, डीआरडीओ, सार्वजनिक क्षेत्रातील संरक्षण कंपन्या, आयुध निर्माण कंपन्या, सूक्ष्म, मध्यम आणि लघु उद्योग आणि असे सगळे घटक संरक्षण क्षेत्रातील वाढ आणि संशोधनाची माहिती याद्वारे कंपन्यांना दिली जाईल.
यावेळी आयडेक्स पोर्टलचे उद्घाटन, डिफेन्स इंडिया स्टार्ट अप चॅलेंज -3 चे उद्घाटन देखील यावेळी होणार आहे. त्याशिवाय संरक्षण संशोधन क्षेत्रातील मान्यवर व्यक्तींचे चर्चासत्र आयोजित करण्यात आले आहे.
तसेच संरक्षण विभाग आणि खाजगी उद्योगांदरम्यान संरक्षण राज्यमंत्री श्रीपाद नाईक यांच्या उपस्थितीत सामंजस्य करारावर स्वाक्षऱ्या केल्या जाणार आहेत.
संरक्षण क्षेत्रात काम करणाऱ्या 350 होऊन अधिक स्टार्ट अप कंपन्या आणि विविध संरक्षण तंत्रज्ञान संस्थामध्ये संशोधक या कार्यक्रमात सहभागी होणार आहेत. या परिषदेमुळे संरक्षण क्षेत्रातील सर्व हितसंबंधी गट आणि कंपन्या यांच्यातली दरी दूर होणार आहे, याचा लाभ येत्या 5 ते 8 फेब्रुवारी 2020 दरम्यान लखनऊ, उत्तर प्रदेश येथे होणाऱ्या संरक्षण प्रदर्शनात होऊ शकेल.
S.Thakur/R.Aghor/D.Rane
(Visitor Counter : 99
पंतप्रधान कार्यालय
गोव्यातील आग्वाद किल्ल्यावर भारतीय दीपगृह महोत्सवाच्या उद्घाटनाबद्दल पंतप्रधानांनी केला आनंद व्यक्त.
प्रमुख पर्यटन स्थळे म्हणून दीपगृहांबद्दल वाढता उत्साह पाहून मला आनंद होत आहे असे पंतप्रधान नरेंद्र मोदी म्हणाले.
आपल्या X वरील मनोगताच्या मालिकेत, केंद्रीय बंदरे, जहाजबांधणी आणि जलमार्ग मंत्री, सर्बानंद सोनोवाल यांनी सांगितले की, त्यांनी गोव्याचे मुख्यमंत्री डॉ. प्रमोद सावंत आणि केंद्रीय राज्यमंत्री श्रीपाद नाईक यांच्यासमवेत गोव्यातील आग्वाद किल्ल्यावर पहिल्या भारतीय दीपगृह महोत्सवाचे उद्घाटन केले आहे.
भारतीय दीपगृह महोत्सव हा, सागरी जलवाहतुकीतला एक अत्यावश्यक भाग असलेल्या आणि पुरातन काळातील जहाजे आणि पर्यटकांना आपल्या गूढतेने आणि निसर्गरम्य मोहकतेने आकर्षित करणाऱ्या दीपगृहांचे योगदान साजरे करण्यासाठी आयोजित करण्यात आला आहे.
केंद्रीय मंत्र्यांच्या X वरील माहितीला प्रतिसाद देताना पंतप्रधान म्हणाले;
“मुख्य पर्यटन स्थळे म्हणून दीपगृहांबद्दल वाढता उत्साह पाहून आनंद झाला. #MannKiBaat कार्यक्रमात मी या विषयावर जे भाष्य केले त्याबद्दल अधिक माहिती खालील लिंक वर उपलब्ध आहे.
https://youtu.be/kP_qEIipwqE?si=-_wpXAj5aoIdSXls
मंत्रिमंडळ
नागरी आणि व्यवसायिक प्रकरणांमधे कायदेशीर बाबींविषयक परस्पर सहकार्य करण्याबाबतच्या कराराला केंद्रीय मंत्रिमंडळाची मंजुरी
(नवी दिल्ली, 8 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि मोरोक्को यांच्यादरम्यान झालेल्या कराराला मंजुरी देण्यात आली. दोन्ही देशांमधील नागरी आणि व्यावसायिक प्रकरणात परस्परांना कायदेशीर सहकार्य करण्याबाबतचा हा करार आहे.
ठळक वैशिष्ट्ये:
आरोपीला समन्स बजावणे, कायदेशीर कागदपत्रे किंवा प्रकिया, दिवाणी खटल्यांमधले पुरावे देणे, कागदपत्रांची पूर्तता, दिवाणी खटल्यांमध्ये पुरावे देण्यासाठी पत्र देणे
आणि
४) लवादाचे खटले निश्चित करणे आणि त्यांची अंमलबजावणी करणे
लाभ :
ह्या करारामुळे, दोन्ही देशातील नागरिकांना लाभ होणार आहेत. तसेच दोन्ही देशातील मैत्री अधिक बळकट होईल तसेच, दिवाणी आणि व्यावसायिक विषयांबाबत सहकार्य वाढवणे हा या कराराचा आत्मा आणि सार आहे. भारत आणि मोरोक्कोदरम्यानच्या या सहकार्य करारामुळे आरोपीला बोलावणे, कायदेशीर कागदपत्रे, कायदेशीर आदेशांचे पालन आणि लवादासमोरचे खटले शक्य होणार आहे.
पार्श्वभूमी :
भारत आणि आफ्रिकन देशातील संबंध स्वातंत्र्यपूर्व काळापासून आहेत. भारत आणि मोरोक्को दरम्यानचे द्विपक्षीय संबंधही मैत्रीपूर्ण आहेत. दोन्ही देशांमधील दिवाणी आणि व्यावसायिक कायदेशीर सहकार्य अधिक वाढवण्यासाठी हा करार उपयुक्त ठरणार आहे.
N.Sapre/R.Aghor/P.Kor
आयुष मंत्रालय
पंतप्रधानांच्या हस्ते उद्या योग पुरस्कारांचे वितरण आणि 12 आयुष स्मृती टपाल तिकिटांचे अनावरण
नवी दिल्ली, 29 ऑगस्ट 2019
योगाचा विकास आणि प्रसार यातील अमूल्य योगदानासाठीचे पंतप्रधान पुरस्कार, उद्या पंतप्रधान नरेंद्र मोदी यांच्या हस्ते विजेत्यांना प्रदान करण्यात येणार आहेत. रांची इथे आंतरराष्ट्रीय योग दिन कार्यक्रमात या पुरस्कारांची घोषणा करण्यात आली होती.
कार्यक्रमात उद्या पंतप्रधानांच्या हस्ते 12 स्मृती टपाल तिकिटांचे अनावरण होणार आहे. 10 आयुष आरोग्य आणि कल्याण केंद्रांचा प्रारंभ पंतप्रधानांच्या हस्ते होणार आहे.
S.Tupe/S.Kakade/D.Rane
(Visitor Counter : 101
गृह मंत्रालय
केंद्रीय गृह मंत्री अमित शहा यांनी एनसीआरकरीता कोविड-19 संदर्भात एकीकृत धोरणासाठी दिल्ली, हरियाणा आणि उत्तर प्रदेशच्या मुख्यमंत्र्यांसमवेत घेतली बैठक
एनसीआर मधले संसर्गाचे प्रमाण कमी होण्यासाठी रॅपिड एंटीजेन चाचण्या द्वारे आणखी चाचण्या करण्यावर लक्ष केंद्रित करण्याच्या गरजेवर दिला भर
नवी दिल्ली, 2 जुलै 2020
कोविड-19 संदर्भात एकीकृत धोरणासाठी केंद्रीय गृह मंत्री अमित शहा यांनी दिल्ली, हरियाणा आणि उत्तर प्रदेशच्या मुख्यमंत्र्यांसमवेत आज बैठक घेतली. एनसीआर प्रदेशात संसर्ग पसरण्याचे प्रमाण कमी व्हावे यासाठी कोविड-19 संशयितांच्या व्यापक चाचण्या करण्यावर लक्ष केंद्रित करण्याच्या गरजेवर त्यांनी भर दिला.
रॅपिड एंटीजेन चाचण्या संचा द्वारे आणखी चाचण्या केल्याने जागतिक आरोग्य संघटनेने सांगितल्यानुसार संसर्ग पसरण्याचा दर 10 टक्यापेक्षा कमी राह्ण्यासाठी मदत होईल असे ते म्हणाले. या संचाद्वारे नव्वद टक्के तपसणी करणे शक्य असल्याचे त्यांनी सांगितले.उत्तर प्रदेश आणि हरियाणा सरकारच्या आवश्यकतेनुसार केंद्र सरकार हे संच उपलब्ध करून देऊ शकते असे ते म्हणाले.मानवतावादी दृष्टीकोनातून गरीबांचे जीवन वाचवणे महत्वाचेअसल्यावर भर देत मृत्यू दर कमी होण्यासाठी रुग्णांना लवकरात लवकर रुग्णालयात दाखल करण्यावर लक्ष केंद्रित करायला हवे असे त्यांनी सांगितले. एनसीआर भागात कोविड-19 मॅपिंग करण्यासाठी आरोग्य सेतू आणि इतिहास ऐपच्या व्यापक उपयोगावर त्यांनी भर दिला. दिल्लीमध्ये उपयोगात आणलेले एम्स दिल्ली टेलीमेडिसिन सल्ला मॉडेल उत्तर प्रदेश आणि हरियाणा मधेही वापरायला हवे असे त्यांनी सुचवले. एम्स दिल्ली टेलीमेडिसिन कोविड सल्ला मॉडेलमधे उत्तर प्रदेश आणि हरियाणाही सहभागी होऊ शकतात यामुळे रुग्णांना तज्ञ डॉक्टरांचा सल्ला उपलब्ध होईल. टेलीव्हिडिओग्राफी द्वारे हरियाणा आणि उत्तर प्रदेशातल्या छोट्या रुग्णालयातल्या डॉक्टराना एम्स कडून प्र्शिक्षणही देता येईल असे ते म्हणाले.
नीती आयोगाचे सदस्य डॉ व्हि के पॉल यांनी एनसीआरमधे कोविड-19 हाताळण्याबाबतच्या रणनीती संदर्भात सादरीकरण केले. दिल्ली एनसीआर मधे स्वीकारण्यात आलेल्या उत्तम बाबी आणि यापुढची रणनीती याबाबत तपशील दिला.
केंद्रीय आरोग्य आणि कुटुंब कल्याण मंत्री डॉ हर्ष वर्धन, उत्तर प्रदेशचे मुख्यमंत्री योगी आदित्यनाथ, हरियाणाचे मुख्यमंत्री मनोहर लाल खट्टर, दिल्लीचे मुख्यमंत्री अरविंद केजरीवाल यांच्यासह केंद्र सरकार, उत्तर प्रदेश, दिल्ली आणि हरियाणा सरकारचे वरिष्ठ अधिकारी बैठकीला उपस्थित होते.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणातल्या जलसाठ्यांमध्ये एक टक्क्याने घट
नवी दिल्ली, 20 एप्रिल 2018
देशातील महत्त्वाच्या 91 धरणातल्या जलसाठ्यांमध्ये 19 एप्रिल 2018 रोजी संपलेल्या सप्ताहामध्ये एक टक्क्याने घट झाली आहे. या जलसाठ्यांमध्ये 38.989 अब्ज घनमीटर पाणी उपलब्ध आहे. जलसाठ्यांच्या एकूण क्षमतेपैकी 24 टक्के जलसाठा आहे. गेल्यावर्षीच्या याच कालावधीतील साठ्याच्या 84 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 8.02 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 26 टक्के पाणीसाठा उपलब्ध आहे.
राजस्थान, पश्चिम बंगाल, त्रिपुरा, महाराष्ट्र, उत्तराखंड, आंध्र प्रदेश-तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. मात्र, पंजाब, झारखंड,हिमाचल प्रदेश, ओडिशा, गुजरात, उत्तर प्रदेश, मध्य प्रदेश, छत्तीसगड आणि तेलंगणा या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.S/S.Kane/P.M
(Visitor Counter : 92
कार्मिक, सार्वजनिक तक्रार आणि निवृत्ती वेतन मंत्रालय
जून-जुलै 2023 साठी ‘सचिवालय सुधारणा’ अहवालाची 7 वी आवृत्ती प्रसिद्ध
88.94 % सार्वजनिक तक्रारी निकाली काढण्यात आल्या 
10 मंत्रालये/विभागांचा जून-जुलै 2023 या महिन्यांत ई-पावती पध्दतीचा अंगिकार करण्यात 100% वाटा
40.64 लाख चौरस फूट जागा मोकळी करण्यात आली आहे, 7,186 ठिकाणी साफसफाई मोहीम राबवण्यात आली; भंगाराच्या विक्रीतून 37.56 कोटी रुपयांचा लाभ
प्रशासकीय सुधारणा आणि सार्वजनिक तक्रार विभागाने , 23.12.2022 रोजी झालेल्या राष्ट्रीय कार्यशाळेत घेतलेल्या निर्णयांच्या अनुषंगाने, जून-जुलै, 2023 या महिन्यांचा "सचिवालय सुधारणा" यावरील मासिक अहवाल प्रकाशित केला आहे.
या अहवालातील जून-जुलै, 2023 महिन्यांमधील प्रमुख मुद्दे खालीलप्रमाणे आहेत:
1.स्वच्छता मोहीमेचे आयोजन आणि प्रलंबित फायलींच्या संख्येत घट
a.प्रलंबित 3.22 लाख फायलींचा आढावा घेण्यात आला. यात .96 लाख पैकी 1.49 लाख फायली निकाली काढण्यात आल्या.
b.प्राप्त झालेल्या 9.70 लाखांपैकी 8.63 लाख सार्वजनिक तक्रारींचा निपटारा करण्यात आला. 
c.जून-जुलै, 2023 मध्ये 40.64 लाख चौरस फूट जागा मोकळी करण्यात आली
d.जून-जुलै, 2023 मध्ये भंगारच्या विक्रीतून 37.56 कोटी रुपयांची कमाई झाली
e.7,186 ठिकाणी स्वच्छता मोहीम राबविण्यात आली
2.निर्णय घेण्याच्या कार्यक्षमतेत वाढ
a.भारत सरकारची सर्व मंत्रालये/विभाग यांनी विलंब न करण्याचे धोरण स्वीकारले आहे.
b.43 मंत्रालये/विभागांनी 2021-2023 च्या मंत्रीमंडळाच्या आदेशाचे पुनरावलोकन केले आणि त्यात बदल केले आहेत
c.40 मंत्रालये/विभागांमध्ये डेस्क ऑफिसर प्रणाली कार्यरत आहे
3.ई-ऑफिस अंमलबजावणी आणि विश्लेषण
a.सर्व 75 मंत्रालयांनी इलेक्ट्रॉनिक्स-ऑफिस 7.0 पध्दत स्वीकारली आहे.
b.केंद्रीय सचिवालयात 9.24 लाख प्रत्यक्ष फाइल्सच्या तुलनेत 27.44 लाख सक्रिय ई-फायली
c.10 मंत्रालये/विभागांनी जून 2023 मध्ये 100% ई-पावती पध्दतीने काम केले आहे.
d.मे 2023 मधील 91.43% वरून जूनमध्ये ई-पावती 91.92% पर्यंत वाढली
प्रशंसनीय कार्य
दूरसंचार विभाग: कर्मचार्यांचे आरोग्य आणि स्वास्थ्य सुनिश्चित करण्यासाठी, दूरसंचार विभाग, संचार भवनमधील भंगार सामान ठेवण्याच्या एका खोलीचे जिममध्ये रूपांतर करुन त्याचे 23 जून 2023 रोजी उद्घाटन करण्यात आले.
जैवतंत्रज्ञान विभाग: अर्जदारांना प्रस्ताव सादर करण्यास, सर्व योजनांचे एकत्रीकरण करण्यास आणि विभागाच्या कर्मचाऱ्यांना सर्व माहिती एकाच ठिकाणी प्रदान करण्यास चालना देण्यासाठी ई-बुक, इन्ट्राडीबीटी  आणि ईप्राॅमिस  पध्दत सुरू केली.
वाणिज्य विभाग: आपल्या कर्मचार्यांच्या कौशल्य विकासासाठी आणि प्रशिक्षणासाठी अनेक पावले या विभागाने उचलली आहेत. वार्षिक क्षमता निर्माण योजनेच्या व्यतिरिक्त, विभागातील एकूण कर्मचाऱ्यांपैकी 30% कर्मचाऱ्यांनी दक्षता कार्यक्रमावरील त्यांचे प्रशिक्षण मॉड्यूल पूर्ण केले आहेत.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
पंतप्रधान कार्यालय
युकेमधील ग्लासगो येथे काॅप-26 शिखर परिषदेच्या निमित्ताने पंतप्रधानांची युक्रेनच्या राष्ट्राध्यक्षांसोबत भेट
पंतप्रधान श्री नरेंद्र मोदी यांनी 2 नोव्हेंबर 2021 रोजी ग्लासगो, युनायटेड किंगडम येथे काॅप-26 शिखर परिषदेच्या निमित्ताने युक्रेनचे राष्ट्राध्यक्ष श्री. वोलोडिमिर झेलेन्स्की यांची भेट घेतली.
दोन्ही नेत्यांनी द्विपक्षीय संबंधांच्या स्थितीचा आढावा घेतला आणि प्रादेशिक घडामोडींसंदर्भात विचारविनिमय केला.
उभय देशांनी कोविड लसीकरण प्रमाणपत्रांना परस्पर मान्यता देण्यासह महामारीच्या काळात केलेल्या सहकार्यासंदर्भात त्यांनी समाधान व्यक्त केले.
पंतप्रधान मोदी यांनी या वर्षाच्या सुरुवातीला कोविड महामारीच्या दुसऱ्या टप्प्यात भारताला ऑक्सिजन कॉन्सन्ट्रेटर्स पुरवण्याच्या मानवतावादी कार्याबद्दल राष्ट्रपती झेलेन्स्की यांचे आभार मानले.
उभय नेत्यांनी दोन्ही देशांमधील लोकांचे असलेले परस्परांशी संबंध, विशेषत: युक्रेनच्या विविध विद्यापीठांमध्ये मोठ्या संख्येने शिकत असलेलया भारतीय विद्यार्थ्यांमधील दृढ संबंधांचे सकारात्मक मूल्यमापन केले.
दोन्ही नेत्यांनी द्विपक्षीय संबंध अधिक दृढ करण्यासाठी सहकार्य करण्याच्या सज्जतेचा पुनरुच्चार केला.
विज्ञान आणि तंत्रज्ञान मंत्रालय
पंतप्रधान मोदींच्या नेतृत्वाखाली, भारत जलद गतीने वाढणाऱ्या जैवतंत्रज्ञान स्टार्टअपसह जगातील प्रमुख जैव अर्थव्यवस्था म्हणून उदयास येत आहे: केंद्रीय मंत्री डॉ जितेंद्र सिंह
पंतप्रधान नरेंद्र मोदी यांच्या नेतृत्वाखाली, भारत जलद गतीने वाढणाऱ्या जैवतंत्रज्ञान स्टार्टअपसह जगातील प्रमुख जैव अर्थव्यवस्था म्हणून उदयास येत आहे असे केंद्रीय  विज्ञान आणि तंत्रज्ञान राज्यमंत्री;  पृथ्वी विज्ञान राज्यमंत्री; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी म्हटले आहे.
इंडिया हॅबिटॅट सेंटरमध्ये असोसिएशन ऑफ बायोटेक्नॉलॉजी लेड एंटरप्रायझेस  च्या 20 व्या वर्धापन दिन समारंभात ते आज उद्घाटनपर भाषणावेळी बोलत होते. भारताने “मिशन कोविड सुरक्षा” अंतर्गत अवघ्या दोन वर्षांत चार स्वदेशी लसी विकसित केल्या असून कोवॅक्सीनच्या उत्पादनात वाढ केली आहे तसेच भविष्यातील लसींच्या सुरळीत विकासासाठी आवश्यक पायाभूत सुविधा निर्माण केल्या आहेत, जेणेकरून आपला देश महामारीसाठी सज्ज राहू शकेल.
जागतिक नवोन्मेष निर्देशांक 2022 मध्ये भारताने 40 व्या स्थानावर झेप घेतली आहे. आधी तो 81 व्या स्थानावर होता. आपण आता नजीकच्या काळात टॉप 25 मध्ये आणि भारत @ 100 द्वारे पहिल्या पाचमध्ये येण्याची आकांक्षा बाळगली पाहिजे असे ते म्हणाले. पंतप्रधान नरेंद्र मोदी यांनी जय जवान, जय किसान जय विज्ञान या देशाच्या सदाबहार ब्रीदवाक्याला जय संशोधनाशी जोडून नवोन्मेषाला मोठी चालना दिली आहे असेही त्यांनी सांगितले.
एबीएलई, स्थापनेच्या 20 व्या वर्षात तंत्रज्ञान, उत्पादने विकसित करण्यासाठी आणि जागतिक समुदायाला मोठ्या प्रमाणावर मदत करणारे उपाय प्रदान करण्यासाठी महत्त्वपूर्ण योगदान देऊ शकते असे सिंह म्हणाले. एबीएलईने 20 व्या वर्धापनदिनानिमित्त “अनेबलर्स ऑफ इंडीयन बायोटेक” प्रकाशित केल्याबद्दल त्यांनी त्यांचे कौतुक केले.
जैव उद्योगाने 2030 पर्यंत 300 बिलियन अमेरीकी डॉलर्स जैव अर्थव्यवस्था आणि भारताच्या शताब्दी सोहळ्यावेळी - India@100 एक ट्रिलियन अमेरीकी डॉलर्स जैव अर्थव्यवस्थेचे लक्ष्य साध्य करण्याकरता मदत करण्याचे आवाहन डॉ जितेंद्र सिंह यांनी केले.
मंत्रिमंडळ
युनिव्हर्सल पोस्टल युनियनच्या घटनेतील अकराव्या अतिरिक्त प्रोटोकॉलला केंद्रीय मंत्रिमंडळाची मंजुरी
नवी दिल्ली, 10 ऑगस्ट 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने यूपीयू म्हणजे युनिव्हर्सल पोस्टल युनियनच्या घटनेतील सुधारणेला मंजुरी दिली आहे. 9 ते 27 ऑगस्ट 2021 या काळात कोट दि वॉअर या देशातील अबिदजान येथे भरलेल्या यूपीयू कायदेमंडळाच्या 27 व्या संमेलनादरम्यान घटनेतील अकराव्या अतिरिक्त प्रोटोकॉलवर स्वाक्षऱ्या करण्यात आल्या होत्या.
केंद्रीय मंत्रिमंडळाने दिलेल्या मंजुरीमुळे भारत सरकारच्या टपाल विभागाला भारताच्या राष्ट्रपतींच्या स्वाक्षरीसह “अनुमोदनाचे प्रपत्र ” म्हणून क्षमता प्राप्त होणार आहे. त्याचप्रमाणे हे प्रपत्र युनिव्हर्सल पोस्टल युनियनच्या आंतरराष्ट्रीय मंडळाच्या महासंचालकांकडे जमा करण्यास योग्य असेल.
परिषदेने स्वीकारलेल्या सुधारणांना सदस्य देशांकडून तत्काळ मंजुरी मिळण्याची तरतूद असलेल्या युपीयूच्या 25 आणि 30व्या कलमांतंर्गत असलेली वचनबद्धता मंत्रिमंडळाच्या या निर्णयामुळे पूर्ण होणार आहे.
थोडक्यात, 27 व्या युपीयू परिषदेने मंजुरी दिलेल्या युपीयूच्या घटनेतील सुधारणांमुळे युनियनच्या कायद्यांमध्ये अधिक वैधानिक स्पष्टता आणि स्थैर्य येईल, पारिभाषिक सातत्य येईल, मसुद्यातील अनेक प्रलंबित विसंगती दूर होतील आणि लॉ ऑफ ट्रीटीज बाबतच्या व्हिएन्ना कन्व्हेन्शनच्या निर्णयांना अनुसरून कायद्यांच्या “स्वीकार अथवा मंजुरी” साठीच्या तरतुदी करणे सोपे होईल.
S.Kulkarni/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
पृथ्वी-2 या लघु पल्ल्याच्या बॅलिस्टिक क्षेपणास्त्राचे ओडिशाच्या समुद्र किनार्यावरुन यशस्वी प्रशिक्षण प्रक्षेपण
नवी दिल्ली, 10 जानेवारी 2023
ओडिशाच्या समुद्र किनार्यावरील चांदीपूर इथल्या एकात्मिक चाचणी केंद्रावरुन, पृथ्वी-2 या लघु पल्ल्याच्या बॅलिस्टिक क्षेपणास्त्राचे 10 जानेवारी 2023 रोजी यशस्वी प्रशिक्षण प्रक्षेपण करण्यात आले. पृथ्वी-2 क्षेपणास्त्र, ही एक सुस्थापित प्रणाली असून, भारताच्या आण्विक हल्लारोधी शक्तीचा अविभाज्य भाग आहे. या क्षेपणास्त्राने चाचणीच्या वेळी अत्यंत अचूक लक्ष्य गाठले. तसेच प्रशिक्षण प्रक्षेपणाच्या वेळी क्षेपणास्त्राच्या सर्व परिचालनविषयक आणि तांत्रिक बाबींची यशस्वी हाताळणीही झाली.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 145
अर्थ मंत्रालय
गुजरातमधील आघाडीच्या गुटका वितरकांवर प्राप्तिकर विभागाच्या पथकांचे छापे
नवी दिल्ली, 23 नोव्हेंबर 2021
गुजरातमधील आघाडीच्या गुटका वितरक कंपन्यांवर प्राप्तिकर विभागाच्या पथकांनी 16 नोव्हेंबर 2021 रोजी छापे घातले आणि काही मुद्देमाल जप्त केला. अहमदाबाद इथल्या 15 पेक्षा जास्त स्थळी ही कारवाई करण्यात आली.
यावेळी झालेल्या शोधमोहिमेत, विविध संशयास्पद व्यवहारांची कागदपत्रे आणि डिजिटल पुरावे आढळले आणि ते जप्त करण्यात आले. या पुराव्यांच्या आधारे, अनेक गैरव्यवहार करुन करपात्र उत्पन्नावरील कर बुडवल्याचे स्पष्ट आढळले आहे. यात, मालाच्या खरेदीचे हिशेब नसणे, मालाच्या किमतीपेक्षा कमी किमतीच्या पावत्या, रोख रकमेच्या खर्चाचा हिशेब नसणे, असे प्रकार आढळले.या कारवाईत जप्त केलेल्या मालाची पुढची तपासणी केल्यानंतर, या मालाच्या रोख खरेदीचा तपशील खातेवहीत नोंदवला नसल्याचेही आढळले. तपास पथकाने, स्थावर मालमत्तेत उघड न केलेली गुंतवणूक या कंपनीने केल्याचे पुरावेही शोधून काढले आहेत.
या शोधमोहिमेदरम्यान, तपास पथकाने 7.50 कोटी रुपयांची बेहिशेबी रोख रक्कम जप्त केली आहे तसेच 4 कोटी रुपयांचे दागिनेही जप्त करण्यात आले आहेत. या कंपनीचे बँक लॉकर्स बंद करण्यात आले आहेत.
या कारवाईत आतापर्यंत 100 कोटी रुपयांची बेहिशेबी संपत्ती असल्याचे निष्पन्न झाले आहे. यापैकी 30 कोटी रुपयांपेक्षा अधिक किमतीच्या मालमत्तेची कबुली या कंपनीने दिली आहे.
पुढील तपास सुरु आहे.
G.Chippalkatti /R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136